laion/Wikipedia-Exotic huggingface dataset:
שמע קולי (אלבום)

שמע קולי הוא אלבום משנת 2007 שיצר מאיר בנאי, הכולל שירים מפיוטים יהודיים מתקופות שונות, שנכתבו והושרו על ידי רבי שלום שבזי, רבי שלמה אבן גבירול, רבי משה אבן עזרא, רב האי גאון ועוד. בנוסף ללחנים מקוריים של בנאי, מופיעים באלבום גם שירים עם לחנים מסורתיים. האלבום יועד תחילה לצאת בפברואר 2008, אך הצלחת הסינגל הראשון מתוכו, "לך אלי תשוקתי" שהלחין בנאי על פי פיוטו של פרשן המקרא והמשורר רבי אברהם אבן עזרא הקדימה את צאתו לדצמבר. בינואר יצא הסינגל השני, "איילת חן" שכתב שלום שבזי והלחין בנאי על פי לחן עממי ובמרץ יצא "שלום לך דודי" של אבן גבירול לפי לחן של מוחמד וואהבי. את שירי האלבום הפיק ועיבד המוזיקאי גיל סמטנה. כשלושה חודשים אחרי צאתו הגיע האלבום למעמד של אלבום זהב. מאיר בנאי זכה בפרס "הישג השנה למלחין" על שם מרדכי זעירא במסגרת פרסי אקו"ם על אלבומו, "שמע קולי". חבר השופטים נימק את הזכייה בעובדה כי "באלבומו החדש "שמע קולי" מוכיח מאיר שאפשר להתקרב לדת, מבלי להתרחק מעשייה מוזיקלית מקורית ורלוונטית". כמו כן, זכה האלבום גם במעמד "אלבום זהב". מידע על האלבום שמע קולי באתר MusicBrainz מאיה נחום שחל, מאיר בנאי הלך לעולמו בגיל 55, באתר כלכליסט, 12 בינואר 2017
בראדלי סנטר

בראדלי סנטר (באנגלית: Bradley Center) הוא היכל ספורט ובידור הממוקם בעיר מילווקי אשר היה פעיל מאז חניכתו בשנת 1988 ועד לסגירתו בשנת 2018. האולם מכיל בין 17 אלף ל-20 אלף מקומות בהתאם לאירועים המתקיימים בו. ההיכל שימש למספר רב של אירועי ספורט ובידור. הבראדלי סנטר היה אולם הבית של קבוצת ה-NBA מילווקי באקס. האולם נפתח ב-1 באוקטובר 1988. עלות בנייתו הייתה כ-187 מיליון דולרים. ב-25 ביולי 2018 נסגר האולם עקב בנייתו של אולם פייסרב פורום החדש שנבנה בעיר. מדיה וקבצים בנושא בראדלי סנטר בוויקישיתוף אתר האינטרנט הרשמי של בראדלי סנטר ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
באנקרס לייף פילדהאוס

באנקרס לייף פילדהאוס (באנגלית: Bankers Life Fieldhouse) הוא מתקן ספורט רב תכליתי השוכן בעיר אינדיאנפוליס שבארצות הברית. האולם מכיל 19,000 מקומות. ההיכל ממוקם צמוד למרכזי תרבות ומספר מתקני ספורט נוספים. האולם משמש כמגרשה הביתי של קבוצת הכדורסל אינדיאנה פייסרס. המתקן נחנך בסוף 1999. מעת לעת, מעבר לאירועי הספורט, מתקיימים באולם מופעי מוזיקה. בקיץ 2002 אירח האולם את אליפות העולם בכדורסל שנערכה בעיר אינדיאנה, יחד עם RCA דום. מדיה וקבצים בנושא באנקרס לייף פילדהאוס בוויקישיתוף אתר האינטרנט הרשמי של באנקרס לייף פילדהאוס (באנגלית) באנקרס לייף פילדהאוס, ברשת החברתית פייסבוק באנקרס לייף פילדהאוס, ברשת החברתית אקס (טוויטר) באנקרס לייף פילדהאוס, ברשת החברתית אינסטגרם
אליפות בריטניה של NXT

אליפות בריטניה של NXT (נקראת גם אליפות הממלכה המאוחדת) (באנגלית: NXT United Kingdom Championship) הייתה תואר אליפות, שנוצר על ידי ארגון ההיאבקות האמריקאי, ה-WWE, ושייך למותג הפיתוח שלו, NXT UK, ששימש כמותג האחות של NXT בממלכה המאוחדת. האליפות נחשפה ב-15 בדצמבר 2016 והאלוף הראשון, טיילר בייט, הוכתר בטורניר אליפות בריטניה, שהיה טורניר של 16 מתאבקים, שהתקיים בבלקפול, אנגליה בתאריכים 14 ו-15 בינואר 2017. אותו טיילר בייט היה גם האלוף האחרון. אליפות זו אוחדה עם אליפות ה-NXT ב-4 בספטמבר 2022 באירוע Worlds Collide. האליפות יועדה להיות האליפות הראשית של הארגונים הסובבים את אזור בריטניה, כשהקרבות על האליפות שודרו בערוץ ה-WWE Network. במסיבת עיתונאים שנערכה ב-O2 ארנה ב-15 בדצמבר 2016, טריפל H חשף שיתקיים טורניר של 16 מתאבקים אשר יקבע מי יהיה אלוף הממלכה המאוחדת החדש. הטורניר התקיים לאורך יומיים, ב-14 וב-15 בינואר 2017 ושודר בערוץ של ה-WWE Network. האליפות מיועדת להיות האליפות הראשית של הערוץ שתשודר בממלכה המאוחדת. טיילר בייט זכה בטורניר והוכתר לאלוף בריטניה הראשון. לאחר שמספר אליפויות של הארגון נחשפו בשנת 2016, בסיס האליפות דומה לאליפות ה-WWE, חוץ מכמה דברים קטנים. במקום לוגו שמתפרס על כל אמצע האליפות, הלוגו הוקטן כך שלצדדיו יהיו סמל הממלכה המאוחדת, עם ל'ואלין הגדול וחד קרן סקוטי ומלמעלה ניצבים תכשיטי הכתר. הרצועה היא בצבע שחור ומכילה כיתוב "אליפות בריטניה של ה-WWE" בראש הרצועה. מדיה וקבצים בנושא אליפות בריטניה של NXT בוויקישיתוף אתר האינטרנט הרשמי של אליפות בריטניה של NXT אליפות בריטניה של NXT, ברשת החברתית אקס (טוויטר) ארגון ה-WWE מודיע על הכתרת אלוף בריטניה ראשון בחודש ינואר
טארגט סנטר

טראגט סנטר (באנגלית: Target Center) הוא היכל ספורט במיניאפוליס שבארצות הברית. ההיכל מכיל 19,356 מקומות ישיבה והוא משמש לתחרויות ספורט (בעיקר כדורסל), הופעות ואירועים שונים. באולם עושות שימוש קבוצות הכדורסל מינסוטה טימברוולבס ומינסוטה לינקס. העבודות להקמת ההיכל החלו ב-1988, לכבוד ייסודה של קבוצת הכדורסל מינסוטה טימברוולבס, וצירופה לליגת ה-NBA. העבודות הסתיימו ב-1990 ולאחר חניכת האולם נהרס מאט סנטר, ששימש בתור אולם הספורט המרכזי של העיר עד אז. מדיה וקבצים בנושא טארגט סנטר בוויקישיתוף אתר האינטרנט הרשמי של טארגט סנטר טארגט סנטר, ברשת החברתית פייסבוק טארגט סנטר, ברשת החברתית אקס (טוויטר) טארגט סנטר, ברשת החברתית אינסטגרם
יוסף אוחיון (רב)

הרב יוסף אוחיון (1886–1956) היה דיין, מקובל ורבן של הקהילות היהודיות באיתזראר ובתיזנית שבמרוקו, ומחבר הספר "אבקת רוכל". נולד בשנת 1886 (ה'תרמ"ו) בעיר איתזראר שבמרוקו לאסתר ולרב מרדכי אוחיון. אביו היה תלמיד חכם שהתפרנס ממסחר. בצעירותו התחנך בישיבה בעיר איליג אצל הרב שלום אמזלג. שנים אלו עברו עליו בדוחק ובצמצום, בעיקר בגלל הריחוק מבית הוריו. לאחר סיום לימודיו בישיבה, נישא לשרה בת הרב מכלוף סוויסה, והחל לעסוק במסחר, תוך כדי לימוד תורה. בשנים שלאחר מכן שימש כדיין, וכרב הקהילה היהודית באיתזראר ובתיזנית שבמרוקו. במשך חייו שימש גם כמוהל, ונהג לסייע כספית למשפחות מעוטות יכולת שלא היה באפשרותן לעשות את סעודת הברית. כמו כן נודע בשקידתו בלימוד התורה, ורבות סופר על כך שלא שם ליבו לחפצים שנעלמו מביתו בעודו שקוע בלימוד. הודות לשליטתו בתורת הקבלה, התפרסם אף כבעל מופת סביב אזור מגוריו. הלך לעולמו ב-6 באוגוסט 1956 (כ"ט באב ה'תשט"ז), ונקבר בתיזנית. בשנת 2002 הועלו עצמותיו לקבורה בבית העלמין בצפת. חתניו היו הרבנים יעיש כהן ודוד סוויסה. נכדו, הרב יעקב כהן, ייסד את קרן "עוד יוסף חי", שפעלה להעלאת עצמותיו לישראל, וגם הוציאה לאור מספר ספרים העוסקים בתורתו ובדמותו. אבקת רוכל - דרושים בעניינים שונים (שני כרכים), הודפס בקזבלנקה בחייו אמרי יוסף מספר חיבורים בכתבי יד שהיו באמתחתו, כדוגמת חיבור על השולחן ערוך, אבדו ולא יצאו לאור. שמעון ואנונו, אנציקלופדיה ארזי הלבנון - לתולדות גאוני וחכמי יהדות ספרד והמזרח, הוצאת יפה נוף 2006 המקובל יוסף אוחיון, באתר MyTzadik הספר אבקת רוכל חלק א׳, באתר HebrewBooks Rabbi Yosef Ohayon, באתר Zissil יוסף אוחיון (רב), באתר "החכם היומי"
לב סדוק

לב סדוק הוא אלבום האולפן השישי של מאיר בנאי. האלבום יצא לאור בשנת 2001, והופק על ידי משה לוי. כל השירים נכתבו והולחנו על ידי מאיר בנאי.  ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו. משתתפים משה לוי - קלידים אמיר צורף - גיטרות יוסי פיין - בס זאן פול זימבריס תופים הוקלט באולפני המון
כמו אגם רוגע: הופעה חיה עם גיטרה ופסנתר

כמו אגם רוגע: הופעה חיה עם גיטרה ופסנתר (נקרא גם כמו אגם רוגע) הוא אלבום הופעה כפול ואלבומו האחרון של מאיר בנאי שיצא בשנת 2011. את האלבום הפיק מוזיקלית בנאי ביחד עם עובד אפרת. דיסק 1 דיסק 2 מאיר בנאי, עובד אפרת - הפקה מוזיקלית מאיר בנאי - שירה, גיטרה ופסנתר טכנאי הקלטה ומיקסים: חן נבו הפקה בפועל: אלי שיפמן מאסטרינג: יעקב מורנו עיצוב עטיפה: אמילי ליברמן - סטודיו חץ האלבום כמו אגם רוגע ביוטיוב הרשמי של מאיר בנאי
גשר שלג

גשר שלג (באנגלית: snow bridge) הוא מבנה מקושת מעל בתרון בקרח, בקיע בסלע, פלג או כל פרצה אחרת בקרקע. גשר כזה נוצר באופן טיפוסי על ידי סחף שלג, שיוצר תחילה כרכוב, העשוי לגדול בהדרגה ולהגיע אל עברה השני של הפרצה. גשר שלג עלול לכסות כליל את הפרצה ולהוות סכנה: למראית עין זהו משטח שלם ויציב, בעוד שלמעשה הוא מכסה את הבתרון או הבקיע ומסתיר אותו תחת שכבת שלג, שעוביה אינו ידוע והוא עלול להיות לא יותר מסנטימטרים אחדים. גשרי-שלג עלולים להיוצר גם בתוך בתרון, כך שהוא נראה רדוד באופן מטעה. הואיל וגשר שלג עבה ויציב יותר בשולי הבתרון, נפילה דרך גשר מתרחשת בדרך כלל במרחק מה מן השפה. מדיה וקבצים בנושא גשר שלג בוויקישיתוף
שבטי האינדיאנים של נהר קולורדו

שבטי האינדיאנים של נהר קולורדו (באנגלית: Colorado River Indian Tribes) הם קבוצה אתנית של אינדיאנים בארצות הברית, שבט המוכר על ידי הממשל הפדרלי של ארצות הברית (federally recognized tribe) הכולל ארבע קבוצות אתניות נפרדות: הצ'מהואווי, ההופי, המוהאבי והנאוואחו השוכנות בתחומי שמורת האינדיאנים של נהר קולורדו, שמורת אינדיאנים המשתרעת על שטח של 1,120 קילומטרים רבועים בשטחן של אריזונה וקליפורניה. מספר חברי השבט הוא 4,277. השמורה הוקמה ב-3 במרץ 1865 עבור "אינדיאנים של הנהר האמור ויובליו". בתחילה היו אלו המוהאבי והצ'מהואווי, וב-1945 הועברו לשמורה בני ההופי והנאוואחו. במלחמת העולם השנייה הוקמו על אדמת השמורה מחנות מעצר לאלפי אמריקנים ממוצא יפני ששהו במקום שלוש שנים. החותם השבטי נוצר על ידי ג'ון סקוט (John Scott) ב-1966, וארבע הנוצות מייצגות את ארבע הקבוצות האתניות. הדגל השבטי עוצב על ידי מרג'י מקייב (Margie McCabe), ואומץ רשמית ב-1979. שמורת האינדיאנים נהר קולורדו היא שמורת אינדיאנים בדרום-מערב ארצות הברית. עיקר שטח השמורה הוא במערב מחוז לה פאז באריזונה, כשחלקים קטנים משתרעים בדרום-מערב מחוז סן ברנרדינו וצפון-מזרח מחוז ריברסייד בקליפורניה. סך כל השטח הוא 1,119.44 קילומטרים רבועים, רובם בתחומי עמק פארקר. בגבולה הדרום-מערבי היא גובלת בעמק פאלו ורדה (Palo Verde Valley). מטה השבט שוכן בפארקר. בני השבט חיים בעיקר בקהילות בתוך וסביב העיירה פארקר, הקהילה הגדולה ביותר ופוסטון (Poston). מפקד האוכלוסין של ארצות הברית משנת 2000 דיווח כי בתחומי השמורה חיו 9,201 נפשות. השבט והשמורה נשלטים על ידי מועצה נבחרת שבה תשעה חברים, והמנוהלים על ידי יושב ראש שבטי, מזכיר וגזבר. פקידים אלו נבחרים מבין חברי המועצה. כל אחת מארבע הקבוצות האתניות השוכנות בשמורה ממשיכות לשמור וליישם את דרכן המסורתית וזהותן הדתית והתרבותית הייחודית. כלכלת השבט מבוססת על תעשייה קלה, ממשל, נופש וחקלאות, ספציפית גידול יבולים של אלפלפה, כותנה, חסה וסורגום. לשבטי האינדיאנים של נהר קולורדו יש זכויות מים עדיפויות ל-884 מיליון מטרים מעוקבים ממי נהר הקולורדו, כמות המייצגת כמעט שליש מההקצבה של מדינת אריזונה כולה למי הקולורדו. השבט הקים את אתר הנופש והקזינו בלווטר (BlueWater Resort and Casino), השוכן כ-3 קילומטרים ממרכז העיירה פארקר כייעד תיירותי על נהר הקולורדו. המקום נפתח ב-1999. שטח הקזינו 2,800 מטרים רבועים ויש בו יותר מ-500 מכונות מזל. באתר הנופש יש בית מלון ובו 200 חדרים, אולם בינגו בשטח של קרוב ל-1,000 מטרים רבועים, פארק מים מקורה, אולם קולנוע, חדר משחקי וידאו, מרינה ואולם הופעות. מוזיאון שבטי האינדיאנים של נהר קולורדו וחנות מתנות שוכנים בעיירה פארקר, ומוצגים בהם עבודות אמנות היסטוריות ובנות זמננו, במיוחד קרמיקה, מתוצרת בני השבט. מדיה וקבצים בנושא שבטי האינדיאנים של נהר קולורדו בוויקישיתוף אתר האינטרנט הרשמי של שבטי האינדיאנים של נהר קולורדו (באנגלית) Colorado River Indian Tribes, official website BlueWater Resort and Casino "About the Mohave, Chemehuevi, Hopi and Navajo Tribes". Colorado River Indian Tribes. "Colorado River Indian Tribes". Inter Tribal Council of Arizona. Colorado River Reservation, Arizona/California United States Census Bureau] BlueWater Resort and Casino "CRIT Museum & Gift Shop". Colorado River Indian Tribes.
פייקום סנטר

פייקום סנטר (באנגלית: Paycom Center, בעבר נקרא פורד סנטר (באנגלית: Ford Center) וצ'ספיק אנרג'י ארנה (באנגלית: Chesapeake Energy Arena), הוא אולם ספורט רב-תכליתי השוכן בעיר אוקלהומה סיטי שבאוקלהומה, ארצות הברית. תכולת האולם עומדת על 18,203 מקומות ישיבה. האולם משמש כמגרשה הביתי של קבוצת הכדורסל מליגת ה-NBA אוקלהומה סיטי ת'אנדר. מדיה וקבצים בנושא פייקום סנטר בוויקישיתוף אתר האינטרנט הרשמי של פייקום סנטר (באנגלית)
פטר הראשון, הדוכס הגדול של אולדנבורג

פטר הראשון, הדוכס הגדול של אולדנבורג (בגרמנית: Peter I. von Oldenburg;‏ 17 בינואר 1755 - 21 במאי 1829) היה דוכס אולדנבורג בין השנים 1823 - 1829, ובסוף שלטונו הפך לדוכס גדול. פטר נולד ב-17 בינואר 1755 בריזנבורג, לגאורג לודוויג, נסיך הולשטיין-גוטורפ ולסופיה שרלוטה, נסיכת שלזוויג-הולשטיין-זונדרבורג-בק, בתם של פרידריך וילהלם השני, דוכס שלזוויג-הולשטיין-זונדרבורג-בק ואורסולה אנה, רוזנת העיר דוהנה-שלודין-קארווינדן. ב-6 ביולי 1785 מת דודו פרידריך אוגוסט הראשון, דוכס אולדנבורג, ובן דודו וילהלם, דוכס אולדנבורג עלה לשלטון במקומו. מכיוון שווילהלם היה נכה ורפה שכל, משל פטר כעוצר בשמו. בנוסף ירש פטר את בישופות ליבק, שבה כיהן דודו כבישוף עד מותו. בשנת 1803 הוחלט על חילוט נכסי הכנסייה באימפריה הרומית הקדושה, ובישופות ליבק צורפה לדוכסות אולדנבורג. במהלך המלחמות הנפוליאוניות הצטרף פטר, ששלט בדוכסות במקום וילהלם, לצד הקואליציה האנטי-צרפתית השלישית. בשנת 1806 נכבשה דוכסות אולדנבורג על ידי הצרפתים וההולנדים, אך בשנת 1807 שוקמה הדוכסות, ובשנת 1808 הצטרפה הדוכסות לקונפדרציה של הריין. עם זאת, בשנת 1810 נכבשה הדוכסות על ידי נפוליאון, ופטר שהיה עוצר הדוכסות הצטרף לבעלות הברית. בשנת 1815 במהלך קונגרס וינה קיבלה הדוכסות שטחים נוספים הוענק לווילהלם התואר דוכס גדול, אולם וילהלם לא השתמש בו. ב-2 ביולי 1823 מת וילהלם, דוכס אולדנבורג ללא יורשים, ופטר עלה לשלטון במקומו. בשנת 1829 קיבל פטר תואר של דוכס גדול, וב-21 במאי אותה שנה מת פטר, ובנו אוגוסט, הדוכס הגדול של אולדנבורג עלה לשלטון במקומו. ב-6 ביוני 1781 התחתן פטר עם פרדריקה, דוכסית וירטמברג, בתם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט, ממנה נולדו לו שני ילדים: אוגוסט, הדוכס הגדול של אולדנבורג (1783–1853) גאורג, דוכס אולדנבורג (1784–1812) מדיה וקבצים בנושא פטר הראשון, הדוכס הגדול של אולדנבורג בוויקישיתוף פטר הראשון, הדוכס הגדול של אולדנבורג, באתר "Find a Grave" (באנגלית)
אסף קדרון

אסף קדרון (נולד ב-12 בפברואר 1976) הוא אמן אבן ישראלי, ההוגה ויוצר מונומנטים ויצירות יודאיקה מאבני ארץ ישראל. אסף קדרון נולד ליוסף ורחל קדרון בצפת. הוא למד בבית ספר האר"י בצפת ובישיבה תיכונית קריית נוער בירושלים. למד בישיבת תפארת צבי וישיבת קדומים. את שירותו הצבאי עשה בנצח יהודה. נשוי לנורית לבית פוקס. בשנת 2007 הקים קדרון במרכז חוות גבעות עולם, גלעד זיכרון ליהושע בן נון, שבמרכזו רצפת פסיפס ועליה הכיתוב: "יהושע בן נון חזק ואמץ". היצירה בנויה משבעה מעגלים וסביבה נטועים שישים עצי זית המסמלים מאפיינים שונים בסיפור כיבוש יריחו על ידי יהושע. בחוות גבעות עולם יצר קדרון גם את ארון הקודש ועמוד התפילה בבית הכנסת. דגם של מזבח העולה שבנה קדרון ב-2009 מוצג בתצוגה הקבועה של מוזאון מכון המקדש בירושלים. האבנים נלקטו מאזור המזבח בהר עיבל שם בנה יהושע בן נון מזבח בעת כניסתו לארץ. בשנת 2010 בנה את המצבה של הרב מרדכי אליהו. המצבה בנויה מאבנים שהובאו מארבע ערי הקודש. בשנת 2011 התרחש רצח בני משפחת פוגל באיתמר. שנה לאחר הרצח נחנך לזכרם "משכן אהוד", בית הקבע של הישיבה הגבוהה באיתמר. את ארון הקודש והבימה בישיבה בנה אסף קדרון. ארון הקודש עשוי מאבני המקום והאדמה שבין האבנים נלקחה מגינת משפחת פוגל. בשנת 2014 התרחש רצח שלושת הנערים בגוש עציון. כשנה לאחר מכן הקים קדרון אנדרטה לזכרם בעינות ענר שבגוש טלמונים, מקום מגוריו של גלעד שער. בשנת 2016 הוצבו במערת המכפלה שתי מזוזות פרי עבודתו בפתחי אולמות אברהם ויעקב. בשנת 2017 העניקה מועצת יש"ע מזוזה פרי יצירתו ליו"ר הכנסת יולי אדלשטיין, אשר קבע אותה בפתח לשכת יו"ר הכנסת במשכן הכנסת. קדרון סיפר כי "מדובר באבן מנחלת שבט בנימין, אבן שצורתה כצורת ארץ ישראל". בשנת 2018 הוענקה חנוכיה פרי יצירתו לסגן נשיא ארצות הברית מייק פנס, במעמד סיום ביקורו בארץ הקודש למרגלות הכותל המערבי. החנוכייה עשויה מאבן אשר נלקטה מעמק מעלה לבונה, מקום זירת קרב הגבורה הראשון של יהודה המכבי וקומץ לוחמיו בלגיונות האימפריה היוונית. בעקבות הכרזת ארצות הברית על העברת השגרירות לירושלים, והכרתה של ארצות הברית בירושלים כבירתה של מדינת ישראל, התבקש קדרון להכין יצירה בעלת משמעות שתביע את הכרת תודתה של מדינת ישראל לממשל האמריקאי. בתאריך 5 במרץ 2018 העניק ראש ממשלת ישראל בנימין נתניהו את היצירה לנשיא ארצות הברית דונלד טראמפ. בימת בית המדרש של ישיבת איתמר קטע מגלעד יהושע בן נון מזוזת הכניסה הראשית במערת המכפלה עמוד תפילה מאבן וזכוכית חנוכייה עשויה מאבן וברזל חנוכיית החירות מדיה וקבצים בנושא אסף קדרון בוויקישיתוף אסף קדרון, ברשת החברתית פייסבוק מנחם כהן, אבנים עם נשמה, פורסם בעלון שיחת השבוע, 8 באפריל 2016 הדר סקלסקי, וייקח מאבני המקום, פורסם במקור בעולם קטן, ו' כסלו תשע"ה וידאו: מתנת ההתיישבות לראש ממשלת ישראל בנימין נתניהו, י"ב בסיון תשע"ז חדשות 0404, השגריר פרידמן התרגש: קיבל מדגן פמוטים מאבני איתמר בשומרון 4 ביולי 2017 טקס הענקת החנוכייה לסגן נשיא ארצות הברית מייק פנס, 23 בינואר 2018 מתנת ראש ממשלת ישראל לנשיא ארצות הברית 5 במרץ 2018 חוות "גבעות עולם" - הצד היפה של הגבעות באתר מורשת הגליל חוות גבעות עולם, באתר משקפת אורנית עצר, הושלמה בניית דגם המזבח במכון המקדש, באתר ערוץ 7, 25 בדצמבר 2009 חזקי ברוך, מצבת הרב אליהו - מאבני ארץ הקודש, באתר ערוץ 7, 6 ביולי 2010 בני טוקר, ארון הקודש: אבני השומרון ואדמת בית משפ' פוגל, באתר ערוץ 7, 22 בפברואר 2012 מזוזות חדשות במערת המכפלה, באתר "חב"ד און ליין", כ"א סיוון תשע"ו עידו בן פורת, המזוזה של יו"ר הכנסת - מאבני בנימין, באתר ערוץ 7, ‏24.7.17 תיאור היצירה, בפייסבוק של האומן
מודה סנטר

מודה סנטר (באנגלית: Moda Center) הוא היכל הממוקם בעיר פורטלנד שבאורגון, ארצות הברית, המשמש לאירועי ספורט ובידור. האולם מכיל 19,393 מקומות ישיבה ומשמש בתור אולמה הביתי של קבוצת ה-NBA פורטלנד טרייל בלייזרס וקבוצת ההוקי פורטלנד וינטרהוקס. האולם נבנה בעלות של כ-262 מיליון דולרים ונפתח ב-12 באוקטובר 1995. פנים האולם פנים האולם חזית האולם פנים האולם בזמן משחק פוטבול באולמות מדיה וקבצים בנושא מודה סנטר בוויקישיתוף אתר האינטרנט הרשמי של מודה סנטר מודה סנטר, ברשת החברתית פייסבוק מודה סנטר, ברשת החברתית אקס (טוויטר) קישורים חיצוניים ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
פוליטיקה של כווית

כווית היא אמירות חוקתית דמוקרטית באופן חלקי הנשלטת בידי בית סבאח מאז 1752. המערכת הפוליטית משלבת בית מחוקקים נבחר וממשל ממונה. החוקה, שאושרה ופורסמה בנובמבר 1962, קוראת לבחירות ישירות, חופשיות והוגנות למועצה הלאומית. בניגוד לאמור בחוקה, כווית אינה דמוקרטיה מובהקת כיוון שראש ממשלתה אינו נתון לבחירה. למרות זאת, כווית נהנת מחופש אזרחי ופוליטי רב משל מדינות לא דמוקרטיות אחרות. הפרלמנט הכוויתי הוא בעל העוצמה הרבה ביותר מבין הממלכות השוכנות במפרץ הפרסי. כווית גאה במיעוט האלימות הפוליטית בתוכה, במיוחד לאור חוסר היציבות הפוליטית השורר בחלקים מן העולם הערבי. סמכותיו של האמיר מוגדרות בחוקה. בכוחו של האמיר למנות את ראש-הממשלה, לפזר את הפרלמנט, לפרסם חוקים, להעביר מיסים לעיונו המחודש של הפרלמנט ולמנות את בכירי הצבא. לפי החוקה, האמיר הוא חסין הן מהאשמות פליליות כנגדו והן ממחלוקות בדבר מעמדו. לכן אסורה ביקורת כלפיו במדינה ובמיוחד בתקשורת. במקרה של מות האמיר יורש אותו נסיך הכתר. האמיר החדש בוחר בעת הכתרתו את יורש הכתר לאחר שקיבל את הסכמת המשפחה המלכותית לצעד. כל המועמדים לכתר צריכים להיות צאצאים ישירים לבית המלכותי מצד האב עד למובארק הגדול. לפי החוקה, הפרלמנט הוא האחראי לנושא זה. מאז קבלת העצמאות נקטעה השושלת פעמיים ב-1965 וב-1978. החוקה נותנת לאמיר את הסמכות למנות ראש-ממשלה. ראש הממשלה קובע את הרכב שרי הממשלה, בכפוף לאישורו של האמיר. הממשלה החדשה אינה זקוקה לאמונו של הפרלמנט ואינה תלויה בו. בממשלה מספר תיקים: שר החוץ, שר הפנים ושר הביטחון - מוחזקים בידי בני המשפחה המלכותית על אף שהחוקה אינה דורשת זאת. ראש הממשלה, כמנהג, נבחר מקרב בני המשפחה המלכותית. לפחות שר אחד בממשלה חייב להתמנות מקרב הפרלמנט. כל חברי הקבינט הממשלתי, בין אם שנבחרו או שלא נבחרו, בעלי מושבים בפרלמנט. גודלו של הקבינט מוגבל לכשליש ממספר המושבים בפרלמנט. מספר מושבי הפרלמנט הוא 65. מספר קטן של מושבים נתונים לבחירת העם למשך כהונה של כארבע שנים. בנוסף, חברי הקבינט הממשלתי גם יושבים בפרלמנט. מכיוון שמושבי הקבינט בפרלמנט אינם נבחרים - יכול ראש-הממשלה לקבוע את אופי החברים בו. אף על פי שלאמיר נתונה המילה האחרונה במדיניות הממשלה, הפרלמנט מקבל באופן עצמאי את החלטותיו. בכוחו לחוקק חוקים, לתשאל את שרי הממשלה ולהביע מחאה על תפקודו של שר זה אחר. החוק הכוויתי אוסר על קיומן של מפלגות. למרות זאת, מספר קבוצות של פוליטיקאים מתפקדות כמפלגות בעת הבחירות, ויש גם קבוצות בתוך הפרלמנט עצמו. קבוצות הפוליטיקאים הללו מתפקדות כמפלגה לכל דבר: מיסחור, פעולות של סונים ושל שיעים, נטייה לחילוניות, נטייה לשמאל ונטייה ללאומנות. מדיה וקבצים בנושא פוליטיקה של כווית בוויקישיתוף הפוליטיקה של כווית (באנגלית) שאול ינאי, התרבות הפוליטית בכווית: בין מסורת למודרנה, באתר הפורום לחשיבה אזורית, 8 בפברואר 2018 "Kuwait's Democracy Faces Turbulence". Wall Street Journal. Selvik, Kjetil (2011). "Elite Rivalry in a Semi-Democracy: The Kuwaiti Press Scene". Middle Eastern Studies: 478. "Kuwait Country Report". Bertelsmann Foundation. Selvik, Kjetil (2011). "Elite Rivalry in a Semi-Democracy: The Kuwaiti Press Scene". Middle Eastern Studies. 47 (3): 477–496. doi:10.1080/00263206.2011.565143. Ulrichsen, Kristian Coates (2014). "Politics and Opposition in Kuwait: Continuity and Change". Journal of Arabian Studies: Arabia, the Gulf, and the Red Sea. 4 (2): 214–230. doi:10.1080/21534764.2014.974323.
המשחקים הפרנקופוניים

המשחקים הפרנקופוניים (Jeux de la Francophonie) הם תחרויות משולבות של ספורט ואמנות, הנערכות מדי ארבע שנים בהשתתפות ספורטאים ונציגים מן המדינות החברות בארגון לה פרנקופוני, אשר הצרפתית משמשת להן כשפה מדוברת. ההחלטה על ייסוד המשחקים התקבלה בשנת 1987. המשחקים נערכו לראשונה במרוקו בשנת 1989. הרכב ענפי הספורט המתקיימים במסגרת המשחקים איננו קבוע ומשתנה מתחרות לתחרות. במשחקים הראשונים ב-1989 נכללו ארבעה ענפים. להלן ענפי הספורט שנכללו בתחרויות השונות: זמרה סיפור סיפורים שירה ציור צילום פיסול תיאטרון בובות להטוטנות ריקוד מסורתי ריקוד היפ-הופ יצירה דיגיטלית יצירה אקולוגית מדיה וקבצים בנושא המשחקים הפרנקופוניים בוויקישיתוף אתר האינטרנט הרשמי של המשחקים הפרנקופוניים (בצרפתית)
יוסף אוחיון

האם התכוונתם ל... יוסף אוחיון (רב) – רב ודיין; מרבני יהדות מרוקו. יוסף אוחיון (קצין) – אל"ם; ממפקדי בה"ד 20.
המשחקים האולימפיים (פירושונים)

המשחקים האולימפיים הם אירוע עולמי של תחרויות ספורט רב-ענפיות הנערך אחת לשנתיים – פעם משחקי קיץ ופעם משחקי חורף, לסירוגין, אך הם מתרחשים פעם בארבע שנים, לפי משחקי העונה. האם התכוונתם ל... המשחקים האולימפיים ביוון העתיקה – המשחקים האולימפיים שנערכו ביוון הקדומה משחקי הקיץ האולימפיים – משחקי הקיץ של המשחקים האולימפיים משחקי החורף האולימפיים – משחקי החורף של המשחקים האולימפיים המשחקים הפאראלימפיים – אירוע רב-ענפי בין-לאומי, בו מתחרים ספורטאים בעלי מוגבלויות. המשחקים הגאים – אירוע ספורט המיועד לאתלטים להט"בים המשחקים האולימפיים לנוער – אירוע עולמי של תחרויות ספורט רב-ענפיות הנערך אחת לארבע שנים המוגדר לנוער בגילאי 14 עד 18. ראו גם: מבצע משחקים אולימפיים
פבריס אנסאקלה

פבריס אנסאקלה (נולד ב-21 ביולי 1990 במחוז סן-סן-דני, צרפת) הוא כדורגלן קונגולזי המשחק בעמדת המגן השמאלי בנשאטל גזמאקס מהליגה השווייצרית השנייה ובנבחרת הרפובליקה הדמוקרטית של קונגו. כמו כן הוא יכול לתפקד גם בתפקיד הקשר והבלם. אנסאקלה החל את הקריירה שלו בנוער של AS בונדי, שם שיחק ארבע שנים לפני שהוא עזב לקבוצת טרואה. לאחר שהצטיין באקדמיית הנוער ושיחק משחקים בינלאומיים בנוער של הנבחרת, הוא זומן לקבוצה הבוגרת על ידי מאמן הקבוצה לודוביק בטאלי. את הופעת הבכורה שלו בקבוצה ערך ב-9 בספטמבר 2008 כאשר הוא נכנס כמחליף במסגרת גביע הליגה הצרפתית נגד אנז'ה, משחק שהסתיים בניצחון 1–2. שלושה ימים מאוחר יותר אנסאקלה ערך את הופעת הבכורה בליגה כמחליף בהפסד 1–2 לקלרמונט. ב-19 בספטמבר פתח בהרכב ושותף ל-62 דקות בהפסד הקבוצה ללאנס. במשך שאר העונה היה בסגל אך היה שותף במשחקים כאשר עלה לעיתים כמחליף. ב-7 במרץ 2009 חתם על הארכת חוזה לשלוש שנים עד יוני 2012. בסוף אוגוסט 2013, אנסאקלה חתם על חוזה לשלוש שנים באנדרלכט הבלגית ובעונת 2016/17 הושאל לאלניהספור הטורקית. ליגת העל הבלגית (1): 2013/14 הסופר קאפ הבלגי (1): 2014 אליפות טורקיה: 2020/2021 מדיה וקבצים בנושא פבריס אנסאקלה בוויקישיתוף פבריס אנסאקלה, ברשת החברתית אקס (טוויטר) פבריס אנסאקלה, באתר Transfermarkt פבריס אנסאקלה, באתר Soccerway פבריס אנסאקלה, באתר WorldFootball.net פבריס אנסאקלה, באתר National Football Teams פבריס אנסאקלה, באתר FootballDatabase.eu פרופיל השחקן באתר הרשמי של אלניהספור
קנת' סטיוארט

קנת' סטיוארט (באנגלית: Kenneth Stuart; 9 בספטמבר 1891 - 3 בנובמבר 1945) היה גנרל קנדי, אשר שימש כמפקד צבא קנדה, וכמפקד הארמייה הראשונה במהלך מלחמת העולם השנייה. סטיוארט נולד ב-9 בספטמבר 1891 בעיר שלושת הנהרות בקוויבק, קנדה. הוא למד במכללה המלכותית הצבאית של קנדה, ובשנת 1911 התגייס לצבא קנדה. במהלך מלחמת העולם הראשונה הוא לחם בחזית המערבית במסגרת ההנדסה הקרבית. ב-25 במאי 1919 הוא מונה לקצין ההנדסה של המחוז הצבאי ה-13, עד 31 במאי 1920. ב-1 ביוני של אותה שנה מונה לקצין ההנדסה של המחוז הצבאי ה-5, וב-25 בינואר 1928 הועבר למחוז הצבאי ה-11. ב-1 באוקטובר 1929 מונה לעוזר ראש אגף המודיעין, וב-22 ביוני 1931 הועלה לדרגת לוטננט קולונל. ב-1 בינואר 1934 הוא מונה למדריך במכללה הצבאית המלכותית, וב-12 בדצמבר 1938 מונה למנהל בכיר באגף המודיעין. ב-15 באוקטובר 1939 הוא הועלה לדרגת קולונל, ומונה למפקד המכללה הצבאית המלכותית של קנדה. ב-13 במרץ 1941 הוא מונה לסגן מפקד צבא היבשה הקנדי, והחזיק בתפקיד עד 13 בדצמבר של אותה שנה. לאחר מכן מונה למפקד צבא היבשה הקנדי, עד 26 בדצמבר 1943 עת מונה למפקד הארמייה הקנדית הראשונה - הכוח הצבאי הקנדי הגדול ביותר שהוקם בהיסטוריה. הוא פיקד על הארמייה עד 20 במרץ 1944, עת העביר את הפיקוד להארי קריראר. תחת פיקודו הארמייה לא השתתפה בקרבות. לאחר מכן מונה לראש מטה הכוחות הקנדיים בבריטניה, והחזיק בתפקיד עד 11 בנובמבר של אותה שנה. סטיוארט נפטר ב-3 בנובמבר 1945 באוטווה בגיל 54. מדיה וקבצים בנושא קנת' סטיוארט בוויקישיתוף קנת' סטיוארט (באנגלית) קנת' סטיוארט, באתר "Find a Grave" (באנגלית)
המלחמה האנגלו-אפגנית

האם התכוונתם ל... המלחמה האנגלו-אפגנית הראשונה (1839–1842) המלחמה האנגלו-אפגנית השנייה (1878–1880) המלחמה האנגלו-אפגנית השלישית (1919) מלחמת אפגניסטן (2001–2014) – המלחמה הרביעית שכללה לחימה בין הממלכה המאוחדת לבין אפגניסטן מלחמת אפגניסטן